※名稱:同治3年盧安興立杜賣地基契字
※尺寸:長度-44.8cm / 寬度-48.8cm / 高度-0cm
※登錄號:2005.002.0196
※描述:本件為同治3年（1864）4月，盧安興給賢觀兄弟之立杜賣地基契字。在契字中載明，盧安興因娶妻缺錢使用，在中人鍾增瑞的仲介，與盧阿五的見證下，將承田心庄（位於今屏東縣麟洛鄉田心村）地基一處，以佛銀28大圓賣與新北勢本莊鍾宗貴公尝內人賢觀兄弟。本件代筆人親戚呂富生。

（全文如下）
立杜賣地基契字人盧安興，今有先年承祖父遺下有田心庄地基壹處，東北係陳家典出李陞興田為界，西南係鍾賢觀柵腳地基為界，四至界趾面踏分明。今因娶妻，乏銀應用，愿將此處地基出賣。儘問房親人等俱各不能承領，託中引就於新北勢本莊鍾宗貴公尝內人賢觀兄弟出首承買，當日憑中三面言定時值杜價六八佛銀貳拾捌大員正。即日銀契兩交明白，中間無虛短少，亦無債貨準折等情。此地基原帶竹木，自賣之后即付銀主掌管，任從架造居住，倘有上手來歷不明不干買人之事，係賣人及中見壹力抵當。日后永不得言增亦永不得言贖，一賣千秋，永斷葛藤，此乃二比甘愿，兩無逼勒，恐口無憑，立杜賣地基契壹紙，又付上手老契弍紙，共三紙，付執為炤。 
即日批明實領到契內杜賣價六八佛銀弍拾捌大員正，立批。 
又批明其地基原帶竹木等項，任從銀主伐架坐住塲居住，立批。 
又批明此契內添有一「等」批的。 
說合中人鐘增瑞 
在場見盧阿五 
代筆戚呂富生 
同治叁年甲子歲肆月日立杜賣地基契字人盧安興
